Ajudes per renovar els elements comuns dels edificis és una mesura necessària per millorar-ne l'accessibilitat, la seguretat i l'eficiència energètica.
La convocatòria d'ajuts a la rehabilitació d'elements comuns a la ciutat de Barcelona per a l'any 2019 és la Ref.
Renovar els elements comuns dels edificis és una mesura necessària per millorar-ne l'accessibilitat, la seguretat i l'eficiència energètica.
Els edificis han d'estar, en termes generals, destinats a habitatge habitual permanent i construïts abans de l'any 1993, excepte en casos d'obres de millora de l'accessibilitat o per a actuacions d'eficiència energètica.
El 70% de la superfície de l'edifici (exclosa la planta baixa) ha d'estar destinat a habitatge habitual.
En cas de no arribar al percentatge esmentat, únicament es podran acollir als ajuts en la part proporcional de subvenció en funció de la superfície.
Els edificis d'habitatges buits i les propietats verticals es podran acollir als ajuts sempre que, un cop rehabilitats els immobles, s'incorporin a la Borsa de Lloguer Social per un període no inferior a cinc anys.
Aquesta convocatòria disposa d'una dotació pressupostària màxima inicial de 5.000.000€
El termini de presentació de les sol·licituds de subvencions s'obre l'endemà de la publicació al DOGC d'aquesta convocatòria i acaba el 31 de desembre de 2019.
Per obtenir la condició de persona beneficiària de les subvencions previstes en la convocatòria present, cal estar al corrent en el compliment de les obligacions tributàries i amb la Seguretat Social.
En el cas de les ajudes de rehabilitació energètica (Estalvi energètic i sostenibilitat), pot demanar les ajudes:
Els ajuts es poden sol·licitar a les Oficines de l'Habitatge de Barcelona.
Els ajuts són en règim de concurrència no competitiva.
La subvenció serà del 35% del pressupost protegible.
S'aplicarà el topall més restrictiu entre un topall de 30.000 € per edifici o 3.000 € per habitatge.
El topall per edifici es podrà ampliar en 10.000 € per a edificis de més de 30 habitatges i en 20.000 € per a edificis de més de 60 habitatges.
Als barris del Raval, el Gòtic, la Barceloneta, Sant Pere, Santa Caterina i la Ribera, el Poble-sec, el Besòs i el Maresme, el Bon Pastor, Can Peguera, les Roquetes, la Prosperitat, Torre Baró i el Carmel la subvenció serà del 50% del pressupost protegible.
S'aplica el topall més restrictiu entre un topall de 30.000 euros per edifici o 3.000 euros per habitatge.
El topall per edifici es pot ampliar en 10.000 euros per a edificis de més de 30 habitatges i en 20.000 euros per a edificis de més de 60 habitatges.
S'apliquen els criteris de l'apartat d'ESTALVI ENERGÈTIC I SOSTENIBILITAT, ACTUACIONS PASSIVES: PATIS, FAÇANES, COBERTES I MITGERES.
Instal·lació d'ascensors: La subvenció serà del 35% del pressupost protegible amb el topall de 30.000 €.
Als barris del Raval, el Gòtic, la Barceloneta, Sant Pere, Santa Caterina i la Ribera, el Poble-sec, el Besòs i el Maresme, el Bon Pastor, Can Peguera, les Roquetes, la Prosperitat, Torre Baró i el Carmel la subvenció serà del 50% del pressupost protegible, amb un topall de 30.000 €.
Supressió de barreres arquitectòniques: La subvenció serà del 25% del pressupost protegible amb un topall de 30.000 €.
Instal·lacions generals comunes: xarxes de subministrament d'aigua, sanejament, electricitat o gas, unificació de les antenes de televisió, reordenació dels aparells d'aire condicionat i instal·lacions contra incendis.
En aquests casos, la subvenció serà del 20% del pressupost protegible amb un topall de 30.000 €, ampliable en funció del nombre d'habitatges de l'edifici.
Retirada d'elements obsolets de fibrociment: la subvenció serà del 25% amb un topall de 30.000 € per la retirada de qualsevol element de fibrociment que no impliqui una reposició de l'element.
En el cas que la retirada de l'element n'impliqui la reposició amb materials adequats, l'actuació de retirada s'integrarà en el programa que correspongui ('Actuacions passives d'estalvi energètic i sostenibilitat' o 'Instal·lacions generals comunes').
Aigua directa: la subvenció serà del 40% del pressupost protegible, amb un topall de 30.000 € ampliables en funció del nombre d'habitatges de l'edifici.
A.5 Estalvi energètic i sostenibilitat
Actuacions passives que impliquin una actuació de millora energètica global a patis, façanes, cobertes i mitgeres: per a totes les actuacions de rehabilitació que impliquin una actuació de millora energètica global que actuï sobre tot l'envoltant de l'edifici, en els termes previstos en les especificacions tècniques, la subvenció màxima serà del 40% del pressupost protegible.
En cas que només es facin actuacions parcials, la subvenció serà del 25%.
Actuacions actives que impliquin la reducció de consum energètic mitjançant la producció d'energia amb fonts renovables, entenent com a font renovable únicament l'energia solar: la subvenció serà del 50%.
El topall és el més petit dels següents: 3.500 € per habitatge o de 60.000€ per edifici.
Aquestes actuacions hauran d'acreditar un contracte de manteniment amb sistemes de control efectius per un termini mínim de quatre anys.
Cobertes verdes: Es consideraran les actuacions en què es transformi en coberta verda el 50% de la superfície del terrat, excepte badalots i celoberts.
Així mateix, s'ha d'endreçar i millorar els elements existents a la terrassa de l'edifici on s'ubiqui.
La subvenció serà del 40%, amb un topall de 30.000 €.
Per a tots els programes d'actuació en edificis, els propietaris podran sol·licitar un ajut complementari de fins al 100% de l'aportació individual que els correspongui fer per l'actuació corresponent, sempre que compleixin els requisits següents:
C. Conjunts urbans - conjunts d'interès especial
Els conjunts urbans que es podran acollir a aquesta convocatòria seran els següents: Turó de la Peira, Sud-oest del Besòs i Baró de Viver, Pla Dintres i Àrea de rehabilitació i conservació de Sant Ramon al districte de Ciutat Vella, Illa Eficient, Superilles i Ciutat Meridiana.
Veure les bases de la convocatòria per conèixer els detalls d'aquestes ajudes.
En el cas de projectes que prevegin actuacions que s'executin en més d'un edifici o escala que pertanyi a un mateix bloc, conjunt d'illa o edificis contigus de tipologia semblant es concedirà una subvenció del 85% del cost del projecte amb un topall de 5.000 €.
En el cas d'actuacions de rehabilitació amb la utilització de materials amb certificació de baixa petjada ecològica, s'incrementarà el percentatge de subvenció que li pertoqui en un 5% i el topall s'incrementarà en 5.000€.
En el cas d'actuacions en edificis catalogats, en els quals es facin actuacions de rehabilitació sobre elements patrimonials, així com per a actuacions de complexitat excepcional per raons constructives, d'accessibilitat, patrimonials, emblemàtiques o de sostenibilitat degudament acreditades, s'incrementarà el percentatge de subvenció que li pertoqui en un 5% i el topall s'incrementarà en 5.000€.